”4.

32004 L 0017: Euroopan parlamentin ja neuvoston direktiivi 2004/17/EY, annettu 31 päivänä maaliskuuta 2004, vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta (EUVL L 134, 30.4.2004, s. 1), sellaisena kuin se on oikaistuna EUVL L 358, 3.12.2004, s. 35 ja sellaisena kuin se on muutettuna seuraavilla: — 32004 R 1874: komission asetus (EY) N:o 1874/2004, annettu 28 päivänä lokakuuta 2004 (EUVL L 326, 29.10.2004, s. 17), — 32005 L 0051: komission direktiivi 2005/51/EY, annettu 7 päivänä syyskuuta 2005 (EUVL L 257, 1.10.2005, s. 127). Tätä sopimusta sovellettaessa direktiivin säännöksiä koskevat seuraavat mukautukset: a) Korvataan 58 artiklan 1 kohdassa ilmaisu ’yhteisö’ ilmaisuilla ’yhteisö, silloin kun kyseessä ovat yhteisön yksiköt, tai EFTA-maat, silloin kun kyseessä ovat EFTA-maiden yksiköt’. b) Korvataan 58 artiklan 1 kohdassa ilmaisut ’yhteisön yrityksille’ ilmaisuilla ’yhteisön yrityksille, silloin kun kyseessä ovat yhteisön sopimukset, tai EFTA-maiden yrityksille, silloin kun kyseessä ovat EFTA-maiden sopimukset’. c) Korvataan 58 artiklan 1 kohdassa ilmaisut ’yhteisön tai sen jäsenvaltioiden velvoitteita kolmansia maita kohtaan’ ilmaisuilla ’joko yhteisön tai sen jäsenvaltioiden velvoitteita kolmansia maita kohtaan taikka EFTA-maiden velvoitteita kolmansia maita kohtaan’. d) Korvataan 58 artiklan 4 kohdassa ilmaisut ’neuvoston päätöksellä’ ilmaisuilla ’ETA-sopimuksen yleisen päätöksentekomenettelyn mukaisesti tehdyllä päätöksellä’. e) Muutetaan 58 artiklan 5 kohta seuraavasti: ’5. ETA-sopimuksen yleisten toimielimiä koskevien määräysten mukaisesti annetaan vuosittain kertomuksia sellaisten monen- tai kahdenvälisten neuvottelujen edistymisestä, jotka koskevat yhteisön ja EFTA-maiden yritysten pääsyä kolmansien maiden markkinoille tämän direktiivin soveltamisalaan kuuluvilla aloilla, näiden neuvottelujen mahdollisista tuloksista sekä kaikkien tehtyjen sopimusten käytännön täytäntöönpanosta. ETA-sopimuksen yleistä päätöksentekomenettelyä noudattaen tämän artiklan määräyksiä voidaan muuttaa tällaisen kehityksen perusteella.’ f) Jotta ETA-alueella sijaitsevat hankintayksiköt voivat soveltaa 58 artiklan 2 ja 3 kohtaa, sopimuspuolten on varmistettava, että niiden alueelle sijoittautuneet hankkijat määrittävät hankintasopimuksia koskevissa tarjouksissaan tuotteiden alkuperän yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (EYVL L 302, 19.10.1992, s. 1) mukaisesti. g) Jotta lähentyminen tapahtuisi mahdollisimman moitteettomasti, 58 artiklaa sovelletaan ETA-yhteyksissä ottaen huomioon, että — 3 kohdan soveltaminen ei rajoita kolmansille maille jo myönnettyjä vapautuksia; — sopimuspuolet kuulevat neuvotteluissaan kolmansia maita. Tätä järjestelyä tullaan tarkastelemaan yhdessä. h) Direktiivin 59 artiklaa ei sovelleta. i) Täydennetään liitteet I–X tämän liitteen lisäyksillä 2–13. j) Liechtenstein saattaa tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa sen sekakomitean päätöksen voimaantulosta, jolla direktiivi 2004/17/EY otetaan osaksi ETA-sopimusta.”